Jean-Jacques N’Domba 1960-ban született Pointe-Noire-ban. 22 éves koráig hazájában, a Kongói Köztársaságban játszott, mígnem 1982-ben leigazolta őt a francia Olympique de Marseille. 10 évig játszott Franciaországban többnyire a másodosztályban, ahol öt különböző csapatnál is megfordult. Tagja volt az 1992-es afrikai nemzetek kupáján szereplő kongói keretnek, a torna után hagyott fel a profi labdarúgással, 32 évesen.